บาทเปิด 33.24 บาทต่อดอลล่าร์ แนวโน้มทรงตัว
เงินบาทเปิดตลาด 33.24 บาทต่อดอลล่าร์ แนวโน้มทรงตัว ตลาดรอดูทิศทางการเมืองวันตัดสินคดีจำนำข้าวสัปดาห์หน้า
18 ส.ค. 2560

เงินบาทเปิดตลาด 33.24 บาทต่อดอลล่าร์ แนวโน้มทรงตัว ตลาดรอดูทิศทางการเมืองวันตัดสินคดีจำนำข้าวสัปดาห์หน้านักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 33.24 บาท/ดอลลาร์ ใกล้เคียงจากวานนี้ที่ปิดตลาดที่ระดับ 33.25 บาท/ดอลลาร์ทิศทางของค่าเงินบาทวันนี้คาดว่าจะยังนิ่งๆ โดยมองว่าแนวรับที่ระดับ 33.20 บาท/ดอลลาร์ ยังคงเป็นแนวรับที่แข็งแกร่ง ซึ่งในภาพรวมแล้วช่วงนี้ตลาดอยู่ในภาวะของการกลัวความเสี่ยง โดยดูจากตลาดหุ้นหลายแห่งในเอเชียที่เช้านี้เปิดตลาดมาอยู่ในแดนลบ เนื่องจากนักลงทุนวิตกกังวลกับเหตุก่อการร้ายในประเทศสเปน"วันนี้บาทคงนิ่งๆ โอกาสที่จะหลุด 33.20 คงยาก เพราะคาดว่าแบงก์ชาติน่าจะเข้ามาช่วยพยุงไว้ไม่ให้หลุดไปจากนี้ คงเป็นแนวรับที่ค่อนข้างเหนียวแน่น โดยรวมแล้วตลาดยังอยู่ในโหมดกลัวความเสี่ยง ตลาดหุ้นหลายแห่งซื้อขายในแดนลบ เพราะกังวลกับเหตุก่อการร้าย" นักบริหารเงินระบุอย่างไรก็ดี ปลายสัปดาห์หน้าต้องจับตาปัจจัยสำคัญในประเทศ คือการตัดสินคดีจำนำข้าวของ น.ส.ยิ่งลักษณ์ ชินวัตร อดีตนายกรัฐมนตรี เพราะหากผลการตัดสินของศาลออกมาไม่เป็นที่พอใจฝ่ายสนับสนุน ก็อาจจะมีการเคลื่อนไหวทางการเมือง และเป็นเหตุที่ทำให้นักลงทุนกังวลต่อสถานการณ์การเมืองในประเทศนักบริหารเงิน คาดว่า วันนี้เงินบาทจะเคลื่อนไหวในกรอบ 33.20-33.30 บาท/ดอลลาร์